Ralph Bunche

I Ralph Johnson Bunche (7 ya ing Agosto 1904 – 9 ya ing Diciembre 1971) métung yang Americanung científicong political, diplomático, ampóng mánimúnang figura king proceso ning decolonization ampó king pangimut para king katulírang civil (civil rights movement) king Estados Unidos, a tínanggap king Galal a Nobel (Nobel Prize) aniang 1950 para king pámamílatan na king kaguluan a Arabo-Israelita aniang taulî nang dáké ning decadang 1940. Ya ing múmúnang matuling, ampó ing mumunang tawung maki daing ibat king Africang tinanggap Galal a Nobel. Miyugne ya king pamanigobra bang mika Misanmetung a Bangsa  o United Nations, at kayabe ya king pamanibala na niti aniang umpisa, at maragul ing megi nang papil king proceso ning decolonization, ampo deng operacion ning UN ba yang imantini ing kapayapan.